recursal/SuperWikiNEXT-32B huggingface dataset:
**Giovanni Lajolo**, nado o 3 de xaneiro de 1935 en Novara, é un cardeal e arcebispo italiano, que foi Presidente da Comisión Pontificia para o Estado da Cidade do Vaticano e Presidente da Gobernación do Estado da Cidade do Vaticano de 2006 a 2011.

Traxectoria
-----------

Estudou no Seminario de Novara, no Seminario Pontificio Romano e na Universidade Pontificia Gregoriana, onde obtivo unha licenciatura en filosofía en 1955 e unha licenciatura en teoloxía en 1959. Logo entrou na Universidade de Múnic, onde fixo un doutoramento sobre a lei canónica, polo cal foi premiado en 1965. Dende entón entrou na elite da Academia Pontificia Eclesiástica para estudar diplomacia, acabando en 1968.

Entrou ao servizo da Secretaría de Estado do Vaticano en 1970. Traballando na nunciatura de Alemaña, colaborando con Corrado Bafile, futuro cardeal, de 1970 a novembro de 1974. Foi membro do equipo do Consello de Asuntos Públicos da Igrexa de novembro de 1974 e conselleiro de nunciatura o 1 de xaneiro de 1983, seguindo despois as negociacións que levaron á sinatura, en 1984, da revisión da concordata entre Italia e a Santa Sé.

O 3 de outubro de 1988, foi nomeado secretario da Administración do Patrimonio da Sé Apostólica polo Papa Xoán Paulo II e ordenado Bispo de Caesariana o 6 de xaneiro de 1989. Serviu na Curia Romana, nese cargo, até ser nomeado nuncio en Alemaña o 7 de decembro de 1995, actuando como tal até ao seu nomeamento como secretario para as Relacións cos Estados.

O 22 de xuño de 2006, o Papa Bieito XVI nomeouno Arcebispo Lajolo no nomeamento como presidente da Pontificia Comisión para o Estado da Cidade do Vaticano e presidente do Goberno da Cidade do Vaticano o 15 de setembro de 2006. O 17 de outubro de 2007, o Papa Bieito XVI anunciou que iría adherir a Lajolo no Colexio dos Cardeais, sucedendo isto finalmente o 24 de novembro de 2007.

|  |  |
| --- | --- |
| Control de autoridades | 
* Wd: Q312043
* WorldCat
* VIAF: 37765276
* BAV: ADV12080163
* BNF: 17036319f
* Catholic-Hierarchy: lajolo
* DeutscheBio: 121109178
* GND: 121109178
* ICCU: SBLV046885
* ISNI: 0000 0004 5958 2543
* LCCN: n2006208758
* Munzinger: 00000023318
* NTA: 298470969
* PTBNP: 1593414
* SUDOC: 103810048

 |
***Un cranio furado*** (***A Skull in Connemara*** no seu título orixinal en inglés) é unha peza teatral escrita polo dramaturgo irlandés Martin McDonagh en 1997.

Sinopse
-------

Os feitos acontecen na vila irlandesa de Connemara, onde o enterrador, Mick, ten que trafegar os restos da muller, falecida hai sete anos nun accidente de tráfico. Porén, outras persoas das que viven en Connemara non cren que a morte da muller de Mick fose produto dun accidente.

Adaptación galega
-----------------

O texto foi adaptado por Avelino González en 2010 para un espectáculo de Producións Teatrais Excéntricas. A peza foi representada en 2010 e 2011 baixo dirección de Quico Cadaval. 

### Elenco de actores

* Dorotea Bárcena
* Evaristo Calvo
* Víctor Mosqueira
* Santi Romay

### Galardóns

O espectáculo obtivo cinco premios María Casares: mellor tradución, mellor escenografía (Marcelino de Santiago, Kukas), mellor actor secundario (Santi Romay), mellor actor protagonista (Evaristo Calvo) e tamén mellor espectáculo.
***Numismática galega. A moeda en Galicia e Galicia na moeda*** é un libro do filólogo e numismático Ricardo Luís Pita Fernández, publicado en 1999 en Santiago de Compostela polo Círculo Filatélico e Numismático Sant-Yago, cando o autor era o seu presidente.

Contido
-------

Logo de caracterizar a circulación de moeda en Galicia ao longo da historia, desde a etapa prerromana non monetaria ata a actualidade, achega datos salientables da historia e da actividade das cecas ou casas de moeda situadas en lugares como Lugo, Ourense, Tui, Valdeorras, Santiago de Compostela, A Coruña, Xuvia e outros, e aborda tamén diversos tipos de emisións monetarias que gardan relación con Galicia, como as inglesas a nome da raíña Ana cuñadas con metais requisados na ría de Vigo durante a Batalla de Rande ou as realizadas por balnearios galegos ou entidades como a Festa da Istoria, en Ribadavia, ou Bemposta, en Ourense.

Nas súas páxinas finais engádese un anexo de léxico numismático galego e unha colleita de refráns galegos baseados na moeda e o diñeiro.

Relevancia
----------

Malia estar dispoñible unicamente en galego, desde a súa presentación no panorama numismático español na *XLIII Convención Numismática* (2000) da *Sociedad Numismática Avilesina*, chegou a converterse nunha obra de referencia no seu ámbito en todo o Estado, xunto coa obra de Paz Bernardo *Las monedas acuñadas en Galicia*, máis centrada esta última na catalogación de pezas que no tratamento das vicisitudes históricas.

Notas
-----

1. ↑  Ficha do libro (con ISBN 978-84-605-9958-6) na base de datos do ISBN de España.
2. ↑  Datos biográficos do autor na lapela da portada do libro: *[...] licenciado en filoloxía Galega e Portuguesa pola Universidade de Santiago. [...] Participou como conferenciante [...] nas I Xornadas de Numismática do Círculo Filatélico-Numismático Sant-Yago [...] que actualmente preside. [...] É colaborador habitual en diversas revisas, como a madrileña Crónica Numismática*.
3. ↑  Nova da presentación do libro en Asturias. *La Nueva España*. Avilés. 16 de abril de 2000.
4. ↑  Sociedad Iberoamericana de Estudios Numismáticos: *El 14 de abril la Sociedad Numismática Avilesina presentó el libro A moeda en Galicia e Galicia na moeda, cuyo autor, Ricardo Luis Pita Fernández, pronunció a continuación una conferencia sobre Numismática Gallega*. Ver documento.
5. ↑  Recensión do libro na revista especializada *Crónica Numismática*. Nº 113. Madrid. 15 de marzo de 2000. Páxina 34.
6. ↑  Paz Bernardo, Jaime. *Las monedas acuñadas en Galicia*. Numismática Paz. 1992 [ISBN 978-84-604-3085-8]

Véxase tamén
------------

### Outros artigos

* Historia da moeda en Galicia
* Moeda cuñada en Galicia

### Ligazóns externas

* Ficha do libro no portal da Rede de Bibliotecas de Galicia.
* Ficha do libro en *Amazon.es*.
* Ficha do libro en *Google books*.
Para outras páxinas con títulos homónimos véxase: Estigma.

***Estigma*** é unha peza dramática galega, escrita por Jacobo Paz, Vanesa Martínez Sotelo e Rubén Ruibal (DramA3), coa coordinación de Dani Salgado. Foi estreada polo Centro Dramático Galego en 2008 con dirección do coordinador e representada por Xavier Deive, Xosé Manuel Esperante, Clara Gayo, Vicente de Souza e María Tasende Cotelo.

Trama
-----

A acción sitúase nunha illa case deserta na que, trala erupción dun volcán, unha muller investiga un masacre, dous irmáns enfrontan o destino que levan marcado na pel, unhas voces do pasado interfiren no presente dunha parella e, baixo a sombra duna figueira, aparece un descoñecido.

Véxase tamén
------------

### Ligazóns externas

* Dossier na páxina web do CDG.


---

|  |  |
| --- | --- |
| Este artigo tan só é un bosquexo |  *Este artigo sobre literatura é, polo de agora, só un bosquexo. Traballa nel para axudar a contribuír a que a Galipedia mellore e medre.* *Existen igualmente outros artigos relacionados con este tema nos que tamén podes contribuír.* |

---
Para outras páxinas con títulos homónimos véxase: Mondragón.

A **Universidade de Mondragón** (en éuscaro: *Mondragon Unibertsitatea*) é unha universidade privada de iniciativa social sen ánimo de lucro, pertencente á corporación Mondragón, que foi declarada de utilidade pública. A súa sede principal está en Mondragón (Guipúscoa).

Caracterízase por pretender un ensino de calidade e de orientación práctica dos estudos sobre todo en canto ao mercado laboral, dando especial importancia á formación profesional dos estudantes. Así pois a súa pertenza á corporación Mondragón permítelle manterse próxima ao mundo da empresa facilitando aos seus alumnos o contacto co mercado laboral. Actualmente ten ao redor de 4.000 alumnos cursando 22 titulacións de grao, 15 masters e 8 cursos de experto universitario.

Centros docentes
----------------

Na actualidade conta con catro facultades e escolas: 

* Escola Politécnica Superior, en Mondragón e Ordizia.
* Facultade de Empresariais, en Oñati e Irún.
* Facultade de Humanidades e Ciencias da Educación, en Eskoriatza.
* Facultade de Ciencias Gastronómicas, en Donostia.

Véxase tamén
------------

### Ligazóns externas

* Web da Universidade de Mondragón Arquivado 07 de febreiro de 2012 en Wayback Machine. *(en castelán)*
* Corporación Mondragón *(en castelán)*

|  |  |
| --- | --- |
| Control de autoridades | 
* Wd: Q2599486
* WorldCat
* VIAF: 132783660
* BNE: XX209707
* Dialnet: 1446780
* GND: 6078913-X
* GRID: grid.436417.3
* ISNI: 0000 0001 0662 2298
* LCCN: nb2007011980
* MAG: 162361429
* NKC: ko20201079451
* U-Multirank: ID

 |
**Nosa Señora da Cela**, referida comunmente e máis coñecida como **Virxe da Cela**, é unha das diversas advocacións da Virxe María. É a patroa da parroquia de Baredo, no concello pontevedrés de Baiona onde se venera. Grazas a isto, **Cela** é empregado como nome de muller.

Historia
--------

A igrexa parroquial de Santa María de Baredo, onde se atopa a imaxe da Virxe da Cela.
Cando no século XVI, Henrique VIII, reinaba en Inglaterra, ordenou queimar e destruír todas as estatuas relixiosas no seu país. Algunhas foron lanzadas ao mar, impedindo a súa destrución.

Segundo a lenda, uns mariñeiros de Baredo viron algo que brillaba entre as rochas: tratábase dunha imaxe dunha virxe cun meniño no seu brazo, posiblemente de orixe inglesa. Deseguida collérona e escondérona nun lugar seguro, "A Cela", tapada entre fentos e toxos. Correndo, foron a avisarlle a todo o pobo, pois estaban moi emocionados, aparecera unha virxe, a cal xa lle puxeran un nome: "A Virxe da Cela". Un numeroso grupo de veciños, dirixiuse ao lugar onde a ocultaran. Alí decidiron construír unha ermida para renderlle culto.

En Baredo, non había ningunha igrexa para asistir á misa, nin cemiterio. A xente tiña que dirixirse andando ata Baíña. Non era un camiño curto nin sinxelo. Era necesario facer varias paradas para repoñer forzas ou apagar a sede nos días calorosos do verán. "A Fonte dos Mortos" era un lugar de parada obrigada para refrescarse, sobre todo cando levaban as caixas cos cadáveres dunha aldea ata outra. No inverno, cos temporais, nin sequera podían camiñar. A pesar de todas estas circunstancias, obrigaron a trasladar a imaxe para Baíña. Habilitaron un carro de bois, para facer a viaxe. Cando levaban un anaco de camiño, os bois paráronse e foron incapaces de facelos camiñar, probando moitos métodos para que andasen.

Máis tarde, construíron a igrexa actual, rematada no 1812, na que se segue venerando hoxe en día. E en 1810 conseguiu a independencia de Baíña.

Actualmente a imaxe é moderna, xa que foi substituída a antiga (e sen saber máis nada dela). Desta dise que era de madeira e pequena, mais outros contradino.

A festa tradicional celébrase o 25 de marzo, mais logo foi traspasada á primeira fin de semana de xullo.

Notas
-----

1. ↑  Tamén se venera a Virxe de Cela no concello de Monfero.
2. ↑  O Sol Xa Saiu, blog. "A lenda da Virxe da Cela". Consultado o 25/2/2015.

Véxase tamén
------------

### Ligazóns externas

* Baredo na páxina da diocese de Tui-Vigo.
| *Polygonum capitatum* |
| --- |
|  |
| Clasificación científica |
| 

|  |  |
| --- | --- |
| Reino: | Plantae |
| División: | Magnoliophyta |
| Clase: | Magnoliopsida |
| Orde: | Caryophyllales |
| Familia: | Polygonaceae |
| Xénero: | ***Polygonum*** |

 |
| Nome binomial |
| ''***Polygonum capitatum''***Buch.-Ham. ex D.Don |

***Polygonum capitatum*** Buch.-Ham. ex D.Don (agora considerada ***Persicaria capitata***) é una especie de planta ornamental da FFF familia Polygonaceae. Esta especie que se usa como ornamental asilvéstrase e FFF atópase formando poboacións independentes na vexetación urbana e nas beiras de camiños.

Flores.

Distribución
------------

Orixinaria de Asia expandiuse por FFF todo o mundo, en Norteamérica atópase en México e Estados Unidos.

Descrición
----------

É unha herba perenne ás veces coa FFF base leñosa, con pelos glandulosos. Alcanza os 20 a 50 cm de longo e até 10 cm de alto. O talo tendido FFF sobre o chan e coas puntas ascendentes, a súa cor tende á cor FFF café ou avermellada-purpúrea, con raíces nos nós inferiores. No lugar onde nace FFF cada folla e rodeando ao talo e ás veces a base do pecíolo, atópase a ócrea, que é un FFF tubo membranoso, de cor café ou avermellada, ás veces con pelos na súa superficie, caedizo. As follas son alternas, variables na súa forma, xeralmente máis anchas cara á base, de até 4 cm de longo, o ápice e a base son variables, con pelos glandulares na superficie e con pequenos pelos na marxe, de cor verde, pero frecuentemente cunha banda café a púrpura en forma de V investida; os pecíolos son curtos.

A inflorescencia componse de numerosas flores aglomeradas nun conxunto globoso sobre un longo pedicelo. Xeralmente atópanse 2 inflorescencias na punta de cada talo. As flores son pequenas, de cor rosa con 8 estames. O froito é seco e dunha soa semente (un aquenio), de até 2 mm de longo, con 3 costelas.

Taxonomía
---------

*Polygonum capitatum* foi descrita por Buch.-Ham. ex D.Don e publicada en *Prodromus Florae Nepalensis* 73. 1825.

Etimoloxía

Ver: *Polygonum*

*capitatum*: epíteto latíno que significa "cunha cabeza"

Sinonimia

* *Cephalophilon capitatum* (Buch.-Ham. ex D.Don) Tzvelev
* *Persicaria capitata* (Buch.-Ham. ex D. Don) H.Gross

Notas
-----

1. ↑  "*Polygonum capitatum*". *Tropicos.org. Missouri Botanical Garden*. Consultado o 20 de diciembre de 2012.
2. ↑  En Epítetos Botánicos
3. ↑  Sinónimos en Tropicos

|  |  |
| --- | --- |
| Control de autoridades | 
* Wd: Q144262
* MAG: 2781078719

 |

|  |  |
| --- | --- |
| Identificadores taxonómicos | 
* APDB: 116003
* APNI: 93239
* Dyntaxa: 220836
* EOL: 585401
* EPPO: POLCT
* FloraBase: 18332
* FNA: 242100091
* GBIF: 2889304
* iNaturalist: 78451
* IPNI: 60433515-2
* IRMNG: 10207627
* ITIS: 518727
* NBN: NHMSYS0000461601
* NCBI: 452457
* PlantList: kew-2576526
* POWO: ID
* Soortenregister: 120280
* TAXREF: 112734
* Tela Botanica: 51321
* Tropicos: 50080886

 |

|  |  |
| --- | --- |
| Identificadores | 
* UMLS: C2284349

 |
**Enriqueta González Rubín**, nada en Ribeseya o 17 de abril de 1832 e finada en L'Infiestu (Piloña) o 9 de novembro de 1877, foi unha escritora e xornalista asturiana. Foi unha das primeiras mulleres en cultivar a narrativa en lingua asturiana. En 2009 adicóuselle a XXX Selmana de les Lletres Asturianes.

Traxectoria
-----------

Colaborou decote con artigos, poemas e narracións en publicacións como *El Faro Asturiano*. No seu momento acadou certa sona, pero logo da súa morte caeu nun certo esquecemento.

Publicou dúas novelas en asturiano, unha por entregues en *El Faro Asturiano* no 1864, e *Viaxe del tíu Pacho el Sordu a Uviedo*, publicada en 1875.

Desde 2003 o Principado de Asturias convoca o Premio Enriqueta González Rubín de Periodismo.

Véxase tamén
------------

### Bibliografía

* Medina Quintana, Silvia (2010): "Enriqueta González Rubín: el sinciu d'una escritora del XIX" en *Erada: Revista d'Historia Contemporánea d'Asturies* nº3; p. 174-178

### Ligazóns externas

* XXX Selmana de les lletres, en www.asturies.com

|  |  |
| --- | --- |
| Control de autoridades | 
* Wd: Q13147126
* WorldCat
* VIAF: 41275153
* BNE: XX1154522
* ISNI: 0000 0000 5930 6718
* LCCN: n2006086110

 |
**Inés Marful**, nada en Mieres en 1961, é unha filóloga, xornalista e escritora asturiana en lingua castelá, especialista na obra de Federico García Lorca.

Traxectoria
-----------

Estudou literatura española e Filosofía na Universidade de Oviedo e a Universidade de Valladolid. Despois estudou Coordinación Intercultural na Universidade de Texas.

Desde 1999 traballou como conselleira política do Goberno de España, como fotoxornalista e como columnista. Tamén traballou no Departamento de Desenvolvemento, Planificación do Territorio, Agricultura e Pesca do Goberno do País Vasco.

Obra
----

*Lorca y sus dobles. Interpretación psicoanalítica de la obra dramática y los dibujos* (ensaio, 2010)

* *Te sucederá lo que al río en primavera*
* *Instrucciones para olvidar* (2008)
* *Cuatro cuentos de amor y el intocable absurdo* (2008)

Premios e recoñecementos
------------------------

Premio de novela do Casino de Mieres 2008 por *Cuatro cuentos de amor y el intocable absurdo*<ref>"Marful recoge emocionada el premio del Casino de Mieres", artigo en *El Comercio*, 23 de outubro de 2008 *(en castelán)*.

Notas
-----

1. ↑  Federico García Lorca and the Culture of Male Homosexuality -2007 p53 "Of the many works it contains, the one by Inés Marful, "Passion and Death in Lorquian Drama" (Pasión y muerte en el drama lorquiano) is of special importance. The author states that "Lorca projects onto his characters the definitive fulfillment ..."

|  |  |
| --- | --- |
| Control de autoridades | 
* Wd: Q6028560
* WorldCat
* VIAF: 27766012
* BNE: XX1375636
* GND: 1053082916
* ISNI: 0000 0000 7972 4415
* LCCN: nr93037766
* SUDOC: 231894058

 |
**Diego Medrano Fernández**, nado en Oviedo en 1978, é un escritor asturiano en lingua castelá.

Traxectoria
-----------

Deuse a coñecer co libro *Los héroes inútiles*, onde aparece a correspondecia completa entre Diego Medrano e Leopoldo María Panero. O seu primeiro libro de poemas, tamén publicado en 2005, *El hombre entre las rocas*, é unha especie de caderno de escritura onde se confunde o poético e o narrativo.

A principios de 2006 publicou a súa primeira novela, *El clítoris de Camille*, transgresora e de difícil clasificación. Tamén en 2006 publicou un libro de microrelatos, *Los sueños diurnos. Manual Para amantes, pobres y asesinos*, onde a través de 300 microrrelatos deambulan personaxes extremos e depauperados.

En *La soledad no tiene edad* combina contos extensos e curtos, con títulos como "Bragas", "Nembutal", "Urinarios", "Mahou", "Atapuerca" ou "Sirenas".

En 2008 editou o poemario *Agua me falta*.

É colaborador habitual do xornal *El Comercio* de Xixón.

Véxase tamén
------------

### Ligazóns externas

* www.diegomedrano.com

|  |  |
| --- | --- |
| Control de autoridades | 
* Wd: Q3393151
* WorldCat
* VIAF: 69241352
* BNE: XX1620072
* BNF: 15534756v
* FAST: 1635593
* GND: 132330520
* ISNI: 0000 0000 8391 772X
* LCCN: no2006019607
* SUDOC: 136249213

 |
Deseño de abano en Verbovka (Rozanova, 1917)
**Verbovka**, ou *Centro Verbovka das Artes Populares* (ou *Folclóricas*) foi unha cooperativa de artesáns na aldea de Verbovka (en ucraíno Вербовка ou Вербівка), fundada por Natalia Davidova na provincia ucraína de Kíiv.

Membros
-------

Natalia Davidova, xefa do Centro Folclórico de Kíiv, foi unha artista de vangarda descendente da familia Hudim-Levkovichis (o filósofo ruso Nikolai Berdyaev era o seu curmán e a artista Nina Genke-Meller era a súa cuñada). O inicio da cooperación de Natalia Davidova e Nina Genke-Meller non se orixinou só nas súas relacións familiares. Ambas estaban entusiasmadas coa arte popular e dedicáronse á idea de implementar os principios artísticos de vangarda na práctica dos bens de afeccionados ou da artesanía. En 1915, Nina Genke converteuse na xefa e artista principal de Verbovka. Davidova involucrou a Nina Genke na "promoción" da produción popular de acordo cos debuxantes de famosos artistas de vangarda. Os membros do grupo *Supremus* comezaron a cooperar moi activamente. Entre 1915 e 1916 moitos artistas suprematistas como Kazimir Malevich, Aleksandra Ekster, Nina Genke-Meller, Nadezhda Udaltsova, Liubov Popova, Olga Rozanova, Ivan Puni, Ksenia Boguslavskaya, Ivan Kliun e outros traballaron con artesáns campesiños na cooperativa.

Exposicións
-----------

En novembro de 1915, Davidova, xunto con A. Ekster e N. Genke, organizou a *Exposición de Arte Decorativo Moderno do Sur de Rusia* na Galería Lamersie de Moscova. Alí representaron as obras das mulleres da aldea que estudaron artes decorativas nas escolas de Verbovka e Skoptsi, así como alfombras, almofadas, chales e cintos feitos de acordo cos bosquexos de Popova, Davidova, Genke, Ekster, Puni, Kliun etc. Pribilskaya, Yakulov, Rozanova, Vasilieva, Boguslavskaya, Malevich  e outros. A exposición recibiu unha ampla difusión na prensa. En 1917 Davidova e Genke organizaron a *Segunda Exposición de Arte Decorativo Moderno* en Moscova no Salón de Mikhailava.

Notas
-----

1. ↑  "editions:ISBN1618119761 - Google Books". *books.google.pt*. Consultado o 2022-02-26.
2. ↑  "Вербівка" (en ucraíno). 2021-06-24.
3. ↑  "Nina Genke-Meller Russian avant-garde artist (suprematist), book illustrator, interior designer, stage designer. :: people :: Russia-InfoCentre". *www.russia-ic.com*. Consultado o 2022-02-26.
4. ↑  "Malevich and objects". *Kids BLog With Arts & Crafts Tips & Tricks*. 2020-03-02. Consultado o 2022-02-26.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Verbovka Modificar a ligazón no Wikidata*** |

### Outros artigos

* Suprematismo
* Wchutemás
* Bauhaus
* Arts and Crafts
* Wiener Werkstätte
* Laboratorio de Formas

### Bibliografía

* *Ukrainian Avant-Garde Art 1910s-1930s*, Dmytro Horbachov, Kyiv, *Mystetstvo*, 1996
* *Nina Henke -from folk Suprematism to Avant-gardism of Shows and Plays*, pp. 48–66, Sergei Papeta
* Catálogo, Exposición *Avant-garde Adventures*, Museu Nacional de Arte de Ucraína,(NAMU), 2004, Kíiv, Ucraína.

|  |  |
| --- | --- |
| Control de autoridades | 
* Wd: Q4107506
* Europeana: ID

 |
O **Athletic Club Emakumeen Futbol Taldea** (en éuscaro, *Athletic Club Equipo de Fútbol Feminino*) é un club español de fútbol feminino da cidade de Bilbao, sección feminina do Athletic Club. Creouse en 2002, tras a unión co Leioa EFT, club fundado en 2000 que militaba na Superliga, máxima categoría da liga femenina española. Na súa tempada de debut, as *leoas* lograron conquistar o campionato de liga, enchendo o estadio de San Mamés con 35.000 espectadores na xornada decisiva do torneo. Logo virían dous títulos máis gañados de forma consecutiva e un cuarto en 2007, situándose como un dos clubs máis laureados da Superliga con catro títulos. O equipo feminino, ao igual que o masculino, só xoga con xogadoras nadas ou formadas no País Vasco. Conta cun segundo equipo, o Athletic Club EFT B.

Cabe destacar entre as súas xogadoras a Iraia Iturregi, a primeira na historia que disputou 100 partidos co Athletic.

Palmarés
--------

* **Superliga Española (4):** 2002-03, 2003-04, 2004-05, 2006-07.

Notas
-----

1. ↑  "Las chicas rugieron más que los leones de San Mamés". Arquivado dende o orixinal o 03 de xullo de 2012. Consultado o 25 de outubro de 2010.
2. ↑  "Datos do Athletic Club EFT B". Arquivado dende o orixinal o 14 de abril de 2011. Consultado o 25 de outubro de 2010.
3. ↑  "Biografía de Iraia". Arquivado dende o orixinal o 17 de decembro de 2007. Consultado o 25 de outubro de 2010.
**María Teresa Mallada de Castro**, nada en Ayer o 14 de xaneiro de 1973, é unha enxeñeira de minas e política asturiana do Partido Popular. Foi presidenta da empresa pública estatal Hunosa entre os anos 2012 ao 2018 e é profesora asociada da Universidade de Oviedo. É a candidata á presidencia do Principado polo seu partido nas eleccións autonómicas de 2019.

Traxectoria
-----------

Licenciouse en enxeñería de minas e obtivo o doutoramento pola Universidade de Oviedo. Traballou en Hunosa, onde exerceu nos departamentos de medio ambiente e de enxeñería e proxectos, e mais tamén foi enxeñeira auxiliar dos pozos Carrio e María Luisa, desempeñando a máxima responsabilidade na organización do traballo de ambas as dúas explotacións mineiras. Dende febreiro de 2012 ata xullo de 2018 foi presidenta de Hunosa, converténdose na persoa máis nova e primeira muller en ocupar o posto. Tamén é membro do consello de administración de Hunosa en representación da Xunta Xeral.

Alén do seu traballo en Hunosa, exerce como profesora asociada do departamento de administración de empresas da Universidade de Oviedo, é conselleira xeral de Liberbank, presidenta da Sociedad Asturiana de Diversificación Minera (Sadim) e mais da Sociedad para el Desarrollo de las Comarcas Mineras (Sodeco).

Política
--------

Foi unha das fundadoras de Nuevas Generaciones no seu concello natal de Ayer, a súa presidenta e mais tamén exerceu concelleira de Ayer. Nas eleccións á Xunta Xeral do Principado de Asturias de 2011 ocupou o noveno posto na lista do Partido Popular pola circunscrición central. En xaneiro de 2019 o seu partido designouna como a candidata á presidencia de Asturias.

Notas
-----

1. 1 2  "María Teresa Mallada nueva presidenta de Hunosa - La Nueva España - Diario Independiente de Asturias". Arquivado dende o orixinal o 08 de marzo de 2018. Consultado o 8 de marzo de 2018.
2. ↑  "Ficha na Uniovi". Arquivado dende o orixinal o 25 de novembro de 2018. Consultado o 22 de abril de 2019.
3. ↑  "La ingeniera de minas María Teresa Mallada, primera mujer que preside Hunosa". Consultado o 8 de marzo de 2018.
4. ↑  20Minutos. "La popular Teresa Mallada, nueva presidenta de HUNOSA". *20minutos.es - Últimas Noticias*. Consultado o 8 de marzo de 2018.
**Henri Rouvière**, nado en Le Bleymard o 23 de decembro de 1876 e finado o 26 de outubro de 1952, foi un profesor francés de anatomía.

Traxectoria
-----------

Estudou en Montpellier, doutorándose en medicina en 1903. Máis tarde converteuse en profesor de anatomía e embrioloxía na *Sorbonne* (Universidade de París). O *Collège Henri Rouvière* da súa cidade natal de Le Bleymard recibe o nome na súa honra. Moitas das obras anatómicas de Rouvière consérvanse no *Musée d'Anatomie Delmas-Orfila-Rouvière* de París.

Rouvière é lembrado pola súa publicación en 1932 de "*Anatomie des Lymphatiques de l'Homme*" (en inglés *"Anatomy of the Human Lymphatic System"*), un estudo exhaustivo que implica a delimitación e clasificación dos ganglios linfáticos humanos e as súas rexións de drenaxe asociadas. O traballo de Rouvière foi unha continuación da investigación seminal do sistema linfático feita pola anatomista Marie Sappey (1810-1896).

Outros escritos significativos de Rouvière son "*Anatomie humaine descriptive, topographique et fonctionnelle* ", "*Atlas aide-mémoire d'anatomie* "e "*L'anatomie humaine* ". "*Anatomie humaine descriptive, topographique et fonctionnelle* "é o libro de texto adoptado en varias facultades de medicina coñecidas, como a Facultade de Medicina da Universidade de Lisboa, en Portugal.

O "nodo de Rouvière" homónimo (ás veces chamado "nodo Rouvière") presenta o seu nome; este ganglio é o máis superior do grupo lateral dos ganglios linfáticos retrofarínxeos, e atópase na base do cranio.

Notas
-----

1. ↑  Annuaire-Mairie Collège Henri Rouvière - La Commune, la Mairie du Bleymard
2. ↑  British Journal of Surgery[*Ligazón morta*] "Anatomy of the human lymphatic system"
3. ↑  *Marie Philibert Constant Sappey* @ Who Named It

Véxase tamén
------------

### Ligazóns externas

* Carcinoma nasofaringe (nódulo de Rouvière que aparece na diapositiva #6)

|  |  |
| --- | --- |
| Control de autoridades | 
* Wd: Q3131953
* WorldCat
* VIAF: 27187678
* BNE: XX976834
* BNF: 126364130
* CANTIC: a10149922
* ISNI: 0000 0000 8210 6669
* LCCN: no2001078805
* NKC: nlk20030134145
* NTA: 070537569
* SUDOC: 050122908

 |

---

|  |  |
| --- | --- |
| Este artigo tan só é un bosquexo |  *Este artigo sobre unha personalidade é, polo de agora, só un bosquexo. Traballa nel para axudar a contribuír a que a Galipedia mellore e medre.* *Existen igualmente outros artigos relacionados con este tema nos que tamén podes contribuír.* |

---
Asteroide (3200) Phaethon, corpo proxenitor das xemínidas, imaxe do 25 de decembro de 2010, feita co telescopio Cassegrain de 37 cm F14 do Observatorio Winer, Sonoita, Arizona, Estados Unidos (MPC 857)
As **Xemínidas** son unha chuvia de meteoros de actividade alta. O seu período de actividade estendese entre o 7 e o 17 de decembro. O seu máximo ocorre o día 14 con THZ 120, o que a converte na chuvia de maior actividade do ano.

Son meteoros de velocidade moderada que radian da constelación de Xémini. Aínda que a súa declinación (+33º) convértea nunha chuvia de meteoros setentrional, a súa ascensión recta permite a súa visibilidade dende antes incluso da medianoite.

O corpo proxenitor das Xemínidas é o asteroide (3200) Phaeton. Esta relación foi posta de manifesto tras o descubrimento do asteroide en 1983 polo satélite IRAS (Infrared Astronomical Satellite, ou Satélite Astronómico Infravermello, en galego), e foi a primeira chuvia claramente relacionada cun asteroide. Aínda que se cre que dito asteroide é tan só un cometa extinto, e as partículas foron exectadas hai séculos.
Os astrónomos David Jewitt e Jing Li , da UCLA (Universidade de California nos Ánxeles) estudando as imaxes do asteroide (3200) Phaethon preto do perihelio, tomadas pola sonda STEREO da NASA no ano 2009, descubriron que mostraban un repentino brillo que non pode ser explicado pola dispersión dun corpo inerte sólido.

Véxase tamén
------------

### Outros artigos

* Chuvia de meteoros
* Lista de chuvias de meteoros

### Ligazóns externas

* Artigo de Ciencia.Nasa adicado as Xemínidas do ano 2011 Arquivado 07 de xaneiro de 2012 en Wayback Machine. *(en castelán)*
* ACTIVITY IN GEMINID PARENT (3200) PHAETHON, artigo publicado na revista The Astronomical Journal, 140:1519–1527, novembro, 2010 *(en inglés)*
* (3200) Phaethon: A Rock Comet *(en inglés)*
* Vídeo das xemínidas 2009
* Sociedade de Observadores de Meteoros e Cometas de España *(en castelán)*
* Organización Internacional de Meteoros IMO *(en inglés)*
* Calendario de chuvias de meteoros 2010 en pdf *(en inglés)*

|  |  |
| --- | --- |
| Control de autoridades | 
* Wd: Q1237067
* EBID: ID
* GEC: 0029634

 |
**Northrop Grumman Corporation** é unha compañía estadounidense adicada á industria aeroespacial e a defensa formada no ano 1994 despois de que Northrop mercase Grumman. A compañía foi o cuarto maior contratista do mundo no ano 2010, e o principal construtor de barcos militares. Northrop Grumman emprega a máis de 70.000 persoas en todo o mundo e foi o número 108 na lista do 2020 *Fortune 500* das maiores corporacións estadounidenses. A súa sede atópase en Falls Church, Virginia.

Northrop Grumman e os seus socios gañaron o Collier Trophy oito veces, a máis recente polo desenvolvemento do X-47B, o primeiro sistema aéreo non tripulado e autónomo operado dende un portaavións. En 2004 a súa filial Scaled Composites gañou o trofeo polo SpaceShipOne, o primeiro vehículo espacial construído e voado con financiamento privado.

No presente Northrop Grumman lidera o desenvolvemento do B-21 Raider, un bombardeiro estratéxico furtivo de longo alcance que pode lanzar armas convencionais e nucleares; substituirá ao Northrop B-2 Spirit, o único bombardeiro furtivo coñecido do mundo. Entre os seus outros proxectos actuais esá o desenvolvemento e produción do telescopio espacial James Webb, un observatorio orbital cuxo lanzamento está programado para 2021; e a fabricación dos foguetes lanzadeiro do programa Space Launch System da NASA. Foi ademais a ínica compañía que presentou unha oferta para o programa da USAF Ground Based Strategic Deterrent, que ten como obxectivo desenvolver e fabricar un novo mísil balistico intercontinental.

Notas
-----

1. ↑  "Fortune 500". *Fortune* (en inglés). Consultado o 2020-12-05.
2. 1 2  "Northrop Grumman and the Robert J. Collier Trophy". *Northrop Grumman* (en inglés). 2019-12-20. Arquivado dende o orixinal o 20 de xaneiro de 2021. Consultado o 2020-12-05.

Véxase tamén
------------

### Ligazóns externas

* Páxina oficial *(en inglés)*

|  |  |
| --- | --- |
| Control de autoridades | 
* Wd: Q329953
* WorldCat
* VIAF: 138555013
* EBID: ID
* FAST: 740478
* GRID: grid.421350.1
* ISNI: 0000 0004 0634 4349
* LCCN: n98071934
* LEI: RIMU48P07456QXSO0R61
* OpenCorporates: 4856108

 |
**Joseph Garcia**, nado en 1967, é un historiador e político xibraltareño, e o actual líder do Partido Liberal de Xibraltar (GLP) e Viceministro xefe do Goberno de Xibraltar. O GLP controla tres dos 17 asentos no Parlamento de Xibraltar tras as eleccións xerais de 2011 e está no goberno cos seus aliados políticos, o Partido Socialista Laborista de Xibraltar (GSLP).

Educación
---------

Dr. Garcia é graduado da Universidade de Hull cunha licenciatura con honras de primeira clase en Historia e obtivo un doutoramento sobre «O desenvolvemento político e constitucional de Xibraltar».

Carreira política
-----------------

Garcia foi líder do GLP dende 1992 e foi elixido por primeira vez na entón Casa de Asemblea de Xibraltar tras unha elección parcial. El serviu como ministro na sombra de Turismo e asuntos comerciais de 1999 a 2000. Foi reelixido nas eleccións de 2000 e exerceu como ministro na sombra para Servizos de Comercio, industria, turismo e servizos financeiros ata 2003. En 2011, Garcia foi nomeado vicepresidente da Internacional Liberal. Logo, o partido de Garcia formou unha coalición para disputar as eleccións de 2003 co GSLP, que gañou cinco asentos, e Garcia se reelixiu para servir como ministro na sombra de Comercio, industria, turismo e patrimonio ata 2007, cando foi de novo reelixido nas eleccións, servindo ao mesmo ministerio na sombra.

Despois de 12 anos na oposición, Garcia pasou a formar parte do goberno tras as eleccións do 8 de decembro de 2011. O novo Ministro xefe de Xibraltar, do GSLP, Fabian Picardo, nomeou Garcia como Viceministro xefe, responsable pola planificación e terras, reforma política, democrática e cívica, e aviación civil.

Garcia apoia o *Panorama*, que é un xornal xibraltareño. O seu pai, Joe, traballou como editor do diario.

Notas
-----

1. ↑  Garcia, Joseph (1994). Medsun, ed. *Gibraltar - The Making of a People* (en inglés). Gibraltar.
2. 1 2 3 4 5 6  Gibraltar Liberal Party (ed.). "Elected Members" (en inglés). Consultado o 21 de decembre de 2012.
3. ↑  *Gibraltar Chronicle*, ed. (13-12-2011). "Picardo announces new Govt ministerial portfolios" (en inglés). Arquivado dende o orixinal o 29-04-2012. Consultado o 21 de decembre de 2012.
4. ↑  Ángela Alameda Hernández. Universidade de Granada, ed. *The discursive construction of Gibraltarian identity in the printed press: A critical discourse analysis on the Gibraltar issue (PhD Thesis)* (PDF) (en inglés). pp. 135–136. 84-338-3818-0. Consultado o 21 de decembre de 2012.

Véxase tamén
------------

### Ligazóns externas

* Entrevista con o Dr. Joseph GarciaArquivado 31 de maio de 2020 en Wayback Machine. *(en inglés)*

|  |  |
| --- | --- |
| Control de autoridades | 
* Wd: Q1442437
* WorldCat
* VIAF: 87450345
* BNE: XX1708280

 |
Imaxe dun súcubo nunha ménsula no exterior dunha taberna inglesa.
Segundo o folclore medieval, un **súcubo** (do latín: *succubus*) é un demo nocturno que ataca os homes e, por medio de sedución e mantemento de copulación, busca extraer o seu seme e a súa enerxía de vida. A finalidade desta práctica demoníaca sería obter para si a enerxía masculina para alimentarse e asemade obter o seme para reproducir a si mesmo ou para levar para outro demo. Dicíase que eses demos estarían máis activos e descontrolados durante o plenilunio. Algúns trastornos, como pesadelos recorrentes, parálise do sono ou polución nocturna, eran outrora explicados como resultado do ataque dun súcubo.

A contraparte masculina dun súcubo é un íncubo (do latín *inccubus*).

Na literatura non occidental
----------------------------

### Cultura budista

Unha escritura budista sobre a oración a Avalokiteśvara, o *Dharani Sutra de Amoghapāśa*, promete a aqueles que rezan que "non serás atacado por demos que chupan a túa enerxía ou che fagan o amor nos teus soños".

### Cultura árabe e africana

Na mitoloxía árabe, a *qarînah* (قرينة) é un espírito semellante ao súcubo, con orixes posiblemente na relixión do Antigo Exipto ou nas crenzas animistas da Arabia preislámica. Unha *qarînah* "dorme" coa persoa e ten relacións nos soños. Dise que son invisibles, pero unha persoa con "segunda vista" pode velos, moitas veces na forma dun gato, can ou outra mascota doméstica. "En Omdurman, Sudán, é un espírito que posúe. ... Só certas persoas están posuídas e tales persoas non poden casar ou a *qarînah* farálles dano."

Notas
-----

1. ↑  "Kanashibari: A Paralisia do Sono" (en portugués). Caçadores de lendas. Consultado o 21 de xaneiro de 2017.
2. ↑  Kryger, Meir; Avidan, Alon; Berry, Richard (2015). *Atlas Clínico de Medicina do Sono* (en portugués). Rio de Janeiro: Elsevier. p. 117.
3. ↑  Vodalok 2009, p. 117.
4. ↑  Yü, Chün-fang (2001). *Kuan-yin*. Nova York. p. 57. ISBN 023112029X.
5. ↑  Tremearne, A. J. N. (1914). *Ban of the Bori: Demons and Demon-Dancing in West and North Africa*.
6. ↑  Trimingham, J. Spencer (1965). Frank Cass & Co. Ltd. ed. *Islam in the Sudan*. Londres. p. 172.

Véxase tamén
------------

### Outros artigos

* Íncubo
* Lilin

### Bibliografía

Vodalok (2009). *Incubus Succubus* (en inglés). Lulu.com. 

---

|  |  |
| --- | --- |
| Este artigo tan só é un bosquexo |  *Este artigo sobre mitoloxía é, polo de agora, só un bosquexo. Traballa nel para axudar a contribuír a que a Galipedia mellore e medre.* *Existen igualmente outros artigos relacionados con este tema nos que tamén podes contribuír.* |

---


|  |  |
| --- | --- |
| Control de autoridades | 
* Wd: Q715822
* EBID: ID
* FAST: 1748863
* GiantBomb: 3015-374
* LCCN: sh2009007027

 |
**Ángel Fernández del Río**, nado en Cangas en 1903, foi un barbeiro e político galego.

Traxectoria
-----------

Barbeiro en Cangas. Foi un dos fundadores do Alondras Club de Fútbol en 1928. Afiliado a Izquierda Republicana. Logo do triunfo da Fronte Popular nas eleccións de febreiro de 1936, foi nomeado concelleiro de Cangas. Logo do golpe de Estado do 18 de xullo de 1936 foi detido o 26 de xullo. Xulgado en consello de guerra en Pontevedra por rebelión militar o 19 de setembro xunto a Agustín Jorge Echeverri, Francisco Búa Carou, Víctor Sánchez Mártil, Lorenzo Corbacho Rodal, José Rodal Lanzós, Manuel Sotelo Suárez e Jesús Barreiro Martínez, foi condenado a 15 anos de prisión. Posteriormente conmutáronlle a pena a 3 anos de prisión menor. Estivo catro anos preso no Lazareto de San Simón. Saíu o 15 de xullo de 1940.

Notas
-----

1. ↑  La cara amable del Alondras
2. ↑  "«Fui condenado a muerte por ser concejal». Testimonio de Ángel Fernández del Río, militante de Izquierda Republicana". *La Voz de Galicia*, 20-7-1987, p. 30-31.

Véxase tamén
------------

### Bibliografía

* Fernández del Río, Angel. "Unha traxedia española. Memorias dun supervivente da Guerra". En Antonio Caeiro e outros (1995). *Aillados*, pp. 111 - 125.

### Ligazóns externas

* Ángel Fernández del Río na páxina web *Nomes e Voces*.
***The Life and Times of Scrooge McDuck*** (***Lo$***) é unha serie de banda deseñada de 12 historias escritas e debuxadas por Don Rosa, publicada por vez primeira pola editorial dinamarquesa Egmont na revista *Anders And & Co.* dende 1992 até 1994, e posteriormente en inglés en *Uncle Scrooge* #285 e #296 (1994–96). As historias contan a biografía do personaxe Scrooge McDuck antes da súa introdución en 1947. As historias foron recollidas e publicadas conxuntamente nun único volume. Posteriormente, Rosa publicou historias adicionais que expandiron a biografía de Scrooge. Estas historias estreáronse en *The Life and Times of Scrooge McDuck Companion*.

As historias contan os principais na vida de Scrooge entre 1877 e 1947, incluíndo case tódalas referencias que tiñan as historias anteriores de Carl Barks, mais deixando a Rosa e a outros creadores engadir máis detalles. A banda deseñada tamén achega información sobre a orixe e o contexto de moitos personaxes relacionados con Scrooge.

Don Rosa gañou o premio Will Eisner en 1997 pola súa obra.

Notas
-----

1. ↑  "The Life and Times of Scrooge McDuck (Lo$, 12-part series) – STP". Arquivado dende o orixinal o 08 de xullo de 2017. Consultado o 22 de abril de 2019.
**Kayla Jane Barron, nada en** Pocatello o 19 de setembro de 1987, é unha oficial estadounidense de guerra submarina e astronauta da NASA .

Traxectoria
-----------

Kayla Barron graduouse na Richland High School en 2006. Despois do bacharelato, foi a Academia Naval dos Estados Unidos, graduándose en 2010 en enxeñaría de sistemas.   Mentres estaba na Academia Naval, formou parte do equipo de atletismo.  Despois de graduarse, asistiu a Peterhouse, Cambridge, coa Gates Cambridge Fellowship  onde obtivo un mestrado en enxeñaría nuclear .

Carreira militar
----------------

Despois de obter un máster, formou parte do primeiro grupo de mulleres que se converteu en oficial de guerra submarina. Asistiu ao programa de adestramento de oficiais nucleares e submarinos da Mariña e foi asignada ao submarino de clase Ohio USS Maine.Mentres servía no USS *Maine*, completou tres patrullas como oficial de división. Despois do seu cometido de submarino, foi axudante de bandeira do superintendente da Academia Naval ata a súa selección como astronauta.

Carreira na NASA
----------------

En xuño de 2017 foi seleccionada como membro do Grupo 22 de astronautas da NASA e comezou o seu adestramento de dous anos.  Foi a quinta muller graduada na Academia Naval seleccionada como candidata a astronauta.

Notas
-----

1. 1 2 3  Garcia, Mark (7 febreiro 2018). "Astronaut Candidate Kayla Barron". National Aeronautics and Space Administration. Consultado o 10 September 2018.
2. ↑  "Kayla Sax Barron". Spacefacts. 18 abril 2018. Consultado o 10 setembro 2018.
3. ↑  "Former Navy track athlete Kayla Barron selected to 2017 NASA astronaut candidate class". The Patriot League. 8 xuño 2017. Consultado o 10 setembro 2018.
4. ↑  "Profile". Arquivado dende o orixinal o 27 abril 2020.

Véxase tamén
------------

### Outros artigos

* Mulleres no espazo
Para outras páxinas con títulos homónimos véxase: Kepler.
**Kepler-20** é unha estrela situada a 950 anos luz na constelación de Lyra. O 20 de decembro de 2011, o equipo da nave Kepler anunciou o descubrimento dos primeiros exoplanetas de tamaño terrestre, denominados Kepler-20e e Kepler-20f, orbitando unha estrela semellante ó Sol. Os planetas descubertos non están na zona de habitabilidade, segundo o informe da NASA, e suponse que teñen temperaturas superficiais de entre 427 °C e 760 °C. Ámbolos dous planetas teñen órbitas máis pequenas que a de Mercurio.

Notas
-----

1. 1 2  Johnson, Michele (20 de decembro de 2011). NASA, ed. "NASA Discovers First Earth-size Planets Beyond Our Solar System" (en inglés). Arquivado dende o orixinal o 16 de maio de 2020.
2. 1 2  Hand, Eric (20 de decembro de 2011). Nature, ed. "Kepler discovers first Earth-sized exoplanets" (en inglés).
3. ↑  Moskowitz, Clara (20 de decembro de 2011). Fox News, ed. "First Ever 'Earth-Sized' Alien Planets Discovered" (en inglés). Consultado o 21 de decembro de 2011.

|  |  |
| --- | --- |
| Control de autoridades | 
* Wd: Q51521
* SIMBAD: Kepler-20

 |
**Timothy Lennart "Tim" Kopra**, nado en Austin, Texas, o 9 de abril de 1963, é un astronauta estadounidense que formou partes da misións STS-128, STS-127 e Soiuz TMA-19M e foi membro das expedicións 20, 46 e 47 á Estación Espacial Internacional.

Traxectoria
-----------

Kopra graduouse en ciencias pola Academia Militar de West Point, en Nova York, en 1985. É máster en enxeñería aeroespacial polo Instituto Tecnolóxico de Georgia en 1995 e máster en estudos estratéxicos pola Facultade de Guerra da Armada dos Estados Unidos en 2006. Tamén é máster en administración de empresas pola Universidade de Columbia e a Escola de Negocios de Londres en 2013.

Foi seleccionado como astronauta pola NASA en xullo de 2000, participando nas misións STS-128, STS-127 e Soiuz TMA-19M e sendo membro das expedicións Expedición 20, Expedición 46 e Expedición 47 á Estación Espacial Internacional e pasando un total de 244,04 días no espazo.

Notas
-----

1. 1 2 3  Mark Wade (2020). "Kopra, Timothy Lennart" (en inglés). Consultado o 15 de agosto de 2020.
2. 1 2 3  NASA, ed. (4 de agosto de 2017). "Timothy L. Kopra (Colonel, U.S. Army, Ret.) NASA Astronaut" (en inglés). Arquivado dende o orixinal o 01 de xuño de 2017. Consultado o 15 de agosto de 2020.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Timothy Kopra Modificar a ligazón no Wikidata*** |

### Outros artigos

* STS-128
* STS-127
* Soiuz TMA-19M
* Expedición 20
* Expedición 46
* Expedición 47
* Estación Espacial Internacional

|  |  |
| --- | --- |
| Control de autoridades | 
* Wd: Q440303
* LinkedIn: tim-kopra
* NASA: kopra-tl

 |
**Joomla!** é un sistema de administración de contidos código aberto baixo PHP que é utilizado para publicar en Internet e en intranets. Este sistema utilízase cunha base de datos MySQL. Joomla! contén utilidades como feed RSS, blogs e foros, entre outras.

O seu nome é unha pronunciación fonética da verba suahili *jumla* que vén a dicir *todos xuntos*.

A primeira versión do Joomla! (Joomla! 1.0.0) foi publicada no 16 de setembro do 2005. Tratábase dunha versión mellorada do Mambo 4.5.2.3 mesturada con outras modificacións de seguridade e anti-bugs. Posteriormente, os programadores publicaron Joomla! 2.0 baixo un código completamente reescrito e construído baixo PHP 5.

Joomla! esta publicado baixo unha licenza GNU GPL.

Extensións
----------

Unha das melloras que ten este CMS é a gran cantidade de extensións programadas que fan tódolos usuarios, e que fan crecer as posibilidades do Joomla! con novas características que se integran de xeito sinxelo no programa. Por exemplo o bot Wikibot permite crear automaticamente de xeito dinámico e sen intervención humana hipeligazóns nos contidos da web que ligan cara artigos da Wikipedia, sempre que existan.

Joomla! en galego
-----------------

O galego é unha das traducións oficiais de Joomla! desde a versión 1.5.11 (2009-06-05). A tradución de dita versión oficial está a ser mantida por Proxecto Trasno.

Notas
-----

1. ↑  "Release 4.3.4". 22 agosto 2023. Consultado o 22 agosto 2023.
2. ↑  "WikiBot version history". Arquivado dende o orixinal o 30 de agosto de 2006. Consultado o 23 de agosto de 2006.

Véxase tamén
------------

### Ligazóns externas

* Web de Joomla!
* Web de Joomla! en castelán
* Galician\_gl-ES\_2.5.7\_langpack

|  |  |
| --- | --- |
|  | Commons ten máis contidos multimedia na categoría:  ***Joomla!*** |

---

|  |  |
| --- | --- |
| Este artigo tan só é un bosquexo |  *Este artigo sobre informática é, polo de agora, só un bosquexo. Traballa nel para axudar a contribuír a que a Galipedia mellore e medre.* *Existen igualmente outros artigos relacionados con este tema nos que tamén podes contribuír.* |

---


|  |  |
| --- | --- |
| Control de autoridades | 
* Wd: Q13167
* WorldCat
* VIAF: 178384514
* GND: 4997372-1
* LCCN: n2007068826
* NKC: ph574518

 |
**Leyla Yashar gizi Abdullayeva** (azarí: Leyla Yaşar qızı Abdullayeva), nada en Bakú en 1981, é unha diplomática acerbaixana, Xefa do Servizo de Prensa do Ministerio de Asuntos Exteriores da República de Acerbaixán.

Traxectoria
-----------

Leyla Abdullayeva naceu en 1981 en Bakú. Estudou na Universidade Estatal de Bakú, Facultade de Dereito Internacional e Relacións Internacionais, licenciaturas e mestrías en relacións internacionais.

Desde 2002, Abdullayeva ocupou cargos diplomáticos en varios departamentos do Ministerio de Relacións Exteriores, nas Representacións da República de Acerbaixán ante a OTAN, a Embaixada de Acerbaixán no Reino de Bélxica e a Unión Europea. Anteriormente traballou no Ministerio de Relacións Exteriores como Directora Adxunta da Axencia de Desenvolvemento Internacional de Acerbaixán (AIDA).

O 4 de outubro de 2018, Leyla Abdullayeva foi nomeada Xefa do Servizo de Prensa do Ministerio de Asuntos Exteriores de Acerbaixán e actualmente ocupa este cargo.

Recoñecementos
--------------

* Medalla "Distinción no servizo diplomático" - 9 de xullo de 2018.

Notas
-----

1. ↑  "XİN-də yüksək vəzifə verilən xanım kimdir? - Bioqrafiya". 5 de outubro de 2018. Consultado o 2 de xaneiro de 2021.
2. 1 2  "Leyla Abdullayeva XİN-in mətbuat xidmətinin rəhbəri vəzifəsinə təyin edilib". 4 de outubro de 2018. Consultado o 26 de xaneiro de 2021.
3. ↑  "Azərbaycan Respublikasının diplomatik xidmət orqanları əməkdaşlarının təltif edilməsi haqqında Azərbaycan Respublikası Prezidentinin Sərəncamı". 9 de xullo de 2018. Consultado o 26 de xaneiro de 2021.

|  |  |
| --- | --- |
| Control de autoridades | 
* Wd: Q92616538
* WorldCat
* VIAF: 898154381141930292833

 |